CELEX: 22014A0813(01)
Language: hr
Date: 2014-08-13 00:00:00
Title: Sporazum između Europske unije i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima

13.8.2014   
            
            
               HR
            
            
               Službeni list Europske unije
            
            
               L 240/1
            
         Sporazum između Europske unije i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima
   U skladu s člankom 3. stavkom 2. Sporazuma od 19. listopada 2005. između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima (1) (dalje u tekstu Sporazum), koji je zaključen Odlukom Vijeća 2006/325/EZ (2), kada god su izmjene Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (3) donesene, Danska obavješćuje Komisiju o svojoj odluci hoće li ili neće provoditi sadržaj tih izmjena.
   Uredba (EU) br. 542/2014 Europskog parlamenta i Vijeća o izmjeni Uredbe (EU) br. 1215/2012 u pogledu pravila koja se primjenjuju na Jedinstveni sud za patente i Sud Beneluksa (4) donesena je 15. svibnja 2014.
   U skladu s člankom 3. stavkom 2. Sporazuma Danska je u dopisu od 2. lipnja 2014. obavijestila Komisiju o svojoj odluci o provedbi sadržaja Uredbe (EU) br. 542/2014. To znači da će se odredbe Uredbe (EU) br. 542/2014 primjenjivati na odnose Europske unije i Danske.
   U skladu s člankom 3. stavkom 6. Sporazuma obaviješću Danske da je sadržaj izmjena u Danskoj proveden stvaraju se uzajamne obveze između Danske i Europske unije. Uredba (EU) br. 542/2014. stoga predstavlja izmjenu Sporazuma te se smatra njegovim prilogom.
   Uzimajući u obzir članak 3. stavke 3. i 4. Sporazuma, Uredbu (EU) br. 542/2014 moguće je u Danskoj provesti administrativnim putem. Potrebne upravne mjere stupile su na snagu 18. lipnja.
   
      (1)  SL L 299, 16.11.2005., str. 62.
   
   
      (2)  SL L 120, 5.5.2006., str. 22.
   
   
      (3)  SL L 12, 16.1.2001., str. 1.
   
   
      (4)  SL L 163, 29.5.2014., str. 1.